
DR.31.3.2015                                                                           3 

 

 

 

Dato’ Haji Mahfuz bin Haji Omar [Pokok Sena]: Pergi untuk shopping sahaja 
kah? [Ketawa]  

 

2. Dato’ Kamarul Baharin bin Abbas [Telok Kemang] minta Menteri Kewangan 
menyatakan jumlah pengaliran wang ke luar negara oleh warga asing melalui bank-bank 
atau institusi kewangan bertauliah dan melalui pengurup wang berlesen. 

 

Timbalan Menteri Kewangan [Datuk Chua Tee Yong]: Tuan Yang di-Pertua, 
pengiriman wang di Malaysia boleh dijalankan oleh institusi kewangan, institusi 
pembangunan kewangan dan pemegang lesen perniagaan perkhidmatan wang sehingga 
31 Disember 2014. Sebanyak 43 institusi kewangan, tiga institusi pembangunan kewangan 
yang dilesenkan dan juga 31 pemegang lesen perkhidmatan wang yang dibenarkan untuk 
menjalankan perniagaan pengiriman wang melalui lebih daripada 2,000 cawangan di 
Malaysia.  Jumlah kiriman wang yang direkodkan oleh Bank Negara Malaysia untuk tahun 
2014 adalah sebanyak RM32.1 bilion.  Jumlah kiriman wang keluar ini merujuk kepada 
kiriman wang dari Malaysia ke negara-negara lain, hasil ganjaran dan pampasan pekerja 
asing di Malaysia dari pelbagai sektor, sekian terima kasih. 

Dato’ Kamarul Baharin bin Abbas [Telok Kemang]:  Terima kasih Tuan Yang 
di-Pertua, terima kasih atas jawapan tadi.  Ini angka RM32 bilion mungkin tidak termasuk 
aliran keluar melalui saluran bukan bank yang sah.  Kalau ini dicampurkan dengan angka 
keluaran wang secara haram dengan izin, illicit financial outflows yang melibatkan mungkin 
melebihi RM20 bilion juga maka jumlahnya ialah begitu tinggi iaitu mungkin mencecah pada 
RM50 bilion.  Jadi soalan saya, cara mana kerajaan dapat pastikan bahawa aliran modal 
tidak menyebabkan sebarang ketidakseimbangan yang boleh mengakibatkan tidak stabil 
keadilan ekonomi dan kewangan negara.  Memandangkan jumlah ini akan terus meningkat 
tahun demi tahun.  Maka kewangan negara memandangkan perkhidmatan bukan bank ini 
yang tidak boleh kawal dan juga jumlah illicit financial outflows ini yang juga tidak boleh 
dikawal.  Itu soalannya. 

Datuk Chua Tee Yong: Terima kasih atas soalan tambahan.  Pertama sekali, 
sebenarnya Bank Negara pada Julai 2011, kita telah memperkenalkan akta baru Yang 
Berhormat semua sekalian telah meluluskan iaitu Akta Perniagaan Perkhidmatan Wang 
2011 iaitu Money Service Businesses yang diluluskan khusus terutamanya untuk mengawal 
dan juga memantau dan juga melesenkan, terutamanya perkhidmatan wang yang telah 
dibangkitkan oleh Yang Berhormat.   

Sebelum akta ini wujud yang rekod yang kita dapat setiap tahun pada tahun 2010 
adalah hanya sebanyak RM13.4 bilion.  Maka dengan adanya akta ini dan dengan adanya 
kawalan-kawalan yang telah disediakan melalui akta ini, kita dapat melihat dari segi kiriman 
yang kita dapat rekodkan telah meningkat sebanyak 146% iaitu daripada RM13.4 bilion 
pada tahun 2010 meningkat sehingga RM31.2 bilion pada tahun 2014.  Mengenai isu yang 
mengatakan, Yang Berhormat bangkitkan adalah mengenai laporan yang dikeluarkan oleh 
Global Financial Integrity di mana pada dasarnya ia adalah menganggar aliran kewangan 
yang tidak direkodkan dan ini tidak semestinya merupakan aliran kewangan haram.   

Kesahihan kaedah yang digunakan oleh GFI untuk menganggar jumlah aliran 
kewangan haram adalah meragukan.  Bahkan perlu ditekankan bahawa GFI bukanlah 
sebuah badan yang bertauliah dalam menilai aliran kewangan antarabangsa malah isu 
aliran keluar wang haram ini tidak pernah dikenal pasti sebagai satu masalah besar di 
Malaysia dalam perbincangan antara pihak berkuasa negara dengan Tabung Kewangan 
Antarabangsa (IMF) dan juga Bank Dunia. Sekian terima kasih. 

Dr. Mansor bin Haji Abd. Rahman [Sik]:  Terima kasih Tuan Yang di-Pertua.  
Yang Berhormat Menteri, saya mohon Yang Berhormat Menteri menyatakan tahap 
keseriusan masalah kemasukan secara haram yang didalangi mana-mana individu tertentu 
dari luar negara melalui mana-mana organisasi sama ada secara haram ataupun tidak bagi 
membiayai aktiviti keganasan yang dijalankan di negara ini. Serta kerjasama antara 
Kerajaan Malaysia dan agensi di peringkat antarabangsa dalam perkongsian data dan 
maklumat bagi mencegah masalah ini, terima kasih. 



Dato' Haji Mahfuz bin Haji Omar [Pokok Sena]: Pergi untuk shopping sahaja kah? [Ketawa]. 2. Dato' Kamarul Baharin bin Abbas [Telok Kemang] minta Menteri Kewangan menyatakan jumlah pengaliran wang ke luar negara oleh warga asing melalui bank-bank atau institusi kewangan bertauliah dan melalui pengurup wang berlesen. Timbalan Menteri Kewangan [Datuk Chua Tee Yong]: Tuan Yang di-Pertua, pengiriman wang di Malaysia boleh dijalankan oleh institusi kewangan, institusi pembangunan kewangan dan pemegang lesen perniagaan perkhidmatan wang sehingga 31 Disember 2014. Sebanyak 43 institusi kewangan, tiga institusi pembangunan kewangan yang dilesenkan dan juga 31 pemegang lesen perkhidmatan wang yang dibenarkan untuk menjalankan perniagaan pengiriman wang melalui lebih daripada 2,000 cawangan di Malaysia. Jumlah kiriman wang yang direkodkan oleh Bank Negara Malaysia untuk tahun 2014 adalah sebanyak RM32.1 bilion. Jumlah kiriman wang keluar ini merujuk kepada kiriman wang dari Malaysia ke negara-negara lain, hasil ganjaran dan pampasan pekerja asing di Malaysia dari pelbagai sektor, sekian terima kasih. Dato' Kamarul Baharin bin Abbas [Telok Kemang]: Terima kasih Tuan Yang di-Pertua, terima kasih atas jawapan tadi. Ini angka RM32 bilion mungkin tidak termasuk aliran keluar melalui saluran bukan bank yang sah. Kalau ini dicampurkan dengan angka keluaran wang secara haram dengan izin, illicit financial outflows yang melibatkan mungkin melebihi RM20 bilion juga maka jumlahnya ialah begitu tinggi iaitu mungkin mencecah pada RM50 bilion. Jadi soalan saya, cara mana kerajaan dapat pastikan bahawa aliran modal tidak menyebabkan sebarang ketidakseimbangan yang boleh mengakibatkan tidak stabil keadilan ekonomi dan kewangan negara. Memandangkan jumlah ini akan terus meningkat tahun demi tahun. Maka kewangan negara memandangkan perkhidmatan bukan bank ini yang tidak boleh kawal dan juga jumlah illicit financial outflows ini yang juga tidak boleh dikawal. Itu soalannya. Datuk Chua Tee Yong: Terima kasih atas soalan tambahan. Pertama sekali, sebenarnya Bank Negara pada Julai 2011, kita telah memperkenalkan akta baru Yang Berhormat semua sekalian telah meluluskan iaitu Akta Perniagaan Perkhidmatan Wang 2011 iaitu Money Service Businesses yang diluluskan khusus terutamanya untuk mengawal dan juga memantau dan juga melesenkan, terutamanya perkhidmatan wang yang telah dibangkitkan oleh Yang Berhormat. Sebelum akta ini wujud yang rekod yang kita dapat setiap tahun pada tahun 2010 adalah hanya sebanyak RM13.4 bilion. Maka dengan adanya akta ini dan dengan adanya kawalan-kawalan yang telah disediakan melalui akta ini, kita dapat melihat dari segi kiriman yang kita dapat rekodkan telah meningkat sebanyak 146% iaitu daripada RM13.4 bilion pada tahun 2010 meningkat sehingga RM31.2 bilion pada tahun 2014. Mengenai isu yang mengatakan, Yang Berhormat bangkitkan adalah mengenai laporan yang dikeluarkan oleh Global Financial Integrity di mana pada dasarnya ia adalah menganggar aliran kewangan yang tidak direkodkan dan ini tidak semestinya merupakan aliran kewangan haram. Kesahihan kaedah yang digunakan oleh GFI untuk menganggar jumlah aliran kewangan haram adalah meragukan. Bahkan perlu ditekankan bahawa GFI bukanlah sebuah badan yang bertauliah dalam menilai aliran kewangan antarabangsa malah isu aliran keluar wang haram ini tidak pernah dikenal pasti sebagai satu masalah besar di Malaysia dalam perbincangan antara pihak berkuasa negara dengan Tabung Kewangan Antarabangsa (IMF) dan juga Bank Dunia. Sekian terima kasih. Dr. Mansor bin Haji Abd. Rahman [Sik]: Terima kasih Tuan Yang di-Pertua. Yang Berhormat Menteri, saya mohon Yang Berhormat Menteri menyatakan tahap keseriusan masalah kemasukan secara haram yang didalangi mana-mana individu tertentu dari luar negara melalui mana-mana organisasi sama ada secara haram ataupun tidak bagi membiayai aktiviti keganasan yang dijalankan di negara ini. Serta kerjasama antara Kerajaan Malaysia dan agensi di peringkat antarabangsa dalam perkongsian data dan maklumat bagi mencegah masalah ini, terima kasih.